Държавен вестник, бр. 18, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  18
КОМИСИЯ
ЗА ФИНАНСОВ НАДЗОР
Наредба за изменение и допълнение на На­
редба № 25 от 2006 г. за изискванията към 
дейността на инвестиционните дружества 
и договорните фондове (обн., ДВ, бр. 36 от 
2006 г.; изм., бр. 106 от 2006 г., бр. 27 и 82 от 
2007 г. и бр. 29 от 2008 г.)
§ 1. В глава шеста след раздел ІІа с наи­
менование „Управление на риска“ се създава 
раздел ІІб със следното съдържание:
„Раздел ІІб
Изисквания при сключване на репо сделки за 
покупка или продажба на финансови инстру­
менти като техники за ефективно управление 
на портфейла на инвестиционните дружества 
и договорните фондове
Чл. 68л. (1) Инвестиционните дружества и 
договорните фондове могат да използват техники 
за ефективно управление на портфейл, представ­
ляващи договори за покупка или продажба на 
финансови инструменти с уговорка за обратно 
изкупуване на финансовите инструменти (репо 
сделки), при условие, че сделките са икономи­
чески подходящи, рисковете, произтичащи от 
тях, са адекватно идентифицирани в процеса на 
управление на риска и при условие, че служат 
за изпълнение на поне една от следните цели:
1. намаляване на риска;
2. намаляване на разходите;
3. генериране на допълнителни приходи 
за инвестиционните дружества и договорните 
фондове с ниво на риска, което съответства на 
рисковия профил на инвестиционното дружество 
и договорния фонд и правилата за диверсифи­
кация на риска.
(2) Използването на техниките по ал. 1 не 
може да води до промяна в инвестиционните 
цели и ограничения или до завишаване на рис­
ковия профил на инвестиционните дружества и 
договорните фондове, посочени в учредителните 
им актове, проспекти и правила, одобрени от 
комисията.
(3) Инвестиционните дружества и договорни­
те фондове могат да сключват репо сделките по 
ал. 1, само ако тази възможност е предвидена 
в одобрения от комисията проспект.
(4) Инвестиционните дружества и договор­
ните фондове могат да сключват репо сделките 
по ал. 1 само ако насрещните страни по тях 
подлежат на надзор от страна на финансов ре­
гулатор от държава членка или друга държава, 
страна по Споразумението за Организацията 
за икономическо сътрудничество и развитие. 
(5) Инвестиционните дружества и договор­
ните фондове могат да сключват репо сделките 
по ал. 1 само по отношение на финансови 
инструменти, в които е разрешено да инвес­
тират съгласно одобрените им от комисията 
учредителни актове, проспекти и правила.
(6) Инвестиционните дружества и договор­
ните фондове предоставят в своите финансо­
ви отчети поотделно информация за всички 
финансови инструменти, закупени, съответно 
продадени по репо сделки по ал. 1, разкривайки 
и общата сума на действащите към датата на 
изготвяне на отчета договори.
(7) При сключване на репо сделките по 
ал. 1 рисковата експозиция на инвестиционните 
дружества и договорните фондове към всяка 
отделна насрещна страна не може да надхвърля 
10 на сто от активите им, когато насрещната 
страна е банка по чл. 195, ал. 1, т. 6 ЗППЦК 
и 5 на сто от активите в останалите случаи.
Чл. 68м. (1) Инвестиционните дружества и 
договорните фондове могат да сключват репо 
сделки за покупка на финансови инструменти с 
уговорка за обратното им изкупуване от прода­
вача на цена и в срок, определени в договора 
между двете страни, при спазване на следните 
ограничения:
1. по време на действие на договора инвес­
тиционните дружества и договорните фондове 
не могат да продават финансовите инструменти, 
предмет на договора, преди насрещната страна 
да е упражнила правото си или крайният срок 
за обратното изкупуване да е изтекъл, освен 
ако инвестиционните дружества и договор­
ните фондове не разполагат с други средства 
за изпълнение на задължението по договора; 
предходното изречение не се прилага в случа­
ите, когато насрещната страна не е изпълнила 
свои задължения по договора за репо сделка и 
съгласно договора неизпълнението дава право 
на инвестиционното дружество и договорния 
фонд да продават финансовите инструменти;
2. инвестиционните дружества и договор­
ните фондове трябва да осигурят стойност на 
покупките при репо сделки на равнище, което 
да им позволява по всяко време да изпълнят 
задълженията си да изкупуват обратно собст­
вени акции и дялове по искане на техните 
притежатели.
(2) Финансовите интрументи, които могат 
да бъдат обект на сделка по ал. 1, са:
1. инструменти на паричния пазар по сми­
съла на Директива 2007/16/ЕО от 19 март 2007 
година за прилагане на Директива 85/611/ЕИО 
на Съвета относно координирането на законо­
вите, подзаконовите и административните раз­
поредби относно предприятията за колективно 
инвестиране в прехвърлими ценни книжа във 
връзка с изясняването на някои определения;
2. облигации, издадени или гарантирани 
от държава членка или друга държава, страна 
по Споразумението за Организацията за ико­
номическо сътрудничество и развитие, техни 
централни банки, техни органи на местното 
самоуправление, от Европейската централна 
банка, Европейската инвестиционна банка или 
от международна организация, в която членува 
Република България, както и квалифицирани 
дългови ценни книжа, издадени или гарантирани 
от трети държави;